བཞེད་ན། །སེམས་ཅན་ཡབ་ཆེན་གཉེན་མཆོག་བདག་ལ་
-553-

རྗེ་ཙོང་ཁ་པ་ཆེན་པོའི་གསུང་འབུམ།
དགྱེས་པར་མཛད་དུ་གསོལ། །མཱ་མ་ཀཱིས། རྡོ་རྗེ་སྐུ་ཁྱོད་བཀའ་ཡི་འཁོར་ལོ་
སེམས་ཅན་ཀུན་ལ་ཕན། །སངས་རྒྱས་དོན་དུ་བྱང་ཆུབ་དོན་དམ་རྗེས་སུ་ཕན་
སྟོན་པ། །མགོན་པོ་གལ་ཏེ་དེ་རིང་བདག་ནི་གསོན་པར་མཆིས་བཞེད་ན།
འདོད་ཆགས་དམ་ཚིག་ཆགས་པས་བདག་ལ་དགྱེས་པར་མཛད་དུ་གསོལ།
གོས་དཀར་མོས། ཁྱོད་ནི་རྡོ་རྗེའི་གསུང་སྟེ་ཀུན་ལ་ཕན་ཞིང་ཐུགས་བརྩེ་བ།
།
།
འཇིག་རྟེན་དག་གི་དགོས་པའི་དོན་མཛད་པ་ལ་རྟག་ཏུ་བརྩོན། །མགོན་པོ་
གལ་ཏེ་དེ་རིང་བདག་ནི་གསོན་པར་མཆིས་བཞེད་ན། །རབ་དགའི་སྤྱོད་པ་
ཀུན་ཏུ་བཟང་པོས་བདག་ལ་དགྱེས་པར་མཛོད། །སྒྲོལ་མས། ཁྱོད་ནི་རྡོ་རྗེ་
འདོད་པ་དམ་ཚིག་མཆོག་གི་ཕན་དོན་ཆེ། །ཡང་དག་རྫོགས་སངས་རྒྱས་ཀྱི་
གདུང་མཆོག་མཉམ་པ་ཉིད་གཟིགས་པ། །མགོན་པོ་གལ་ཏེ་དེ་རིང་བདག་ནི་
གསོན་པར་མཆིས་བཞེད་ན། །ཡོན་ཏན་རིན་ཆེན་མང་པོའི་གཏེར་གྱུར་
བདག་ལ་དགྱེས་པར་མཛོད། ། ཅེས་བསྐུལ་བས། སྔོན་གྱི་སྨོན་ལམ་དང་།
ཐུགས་རྗེའི་ཤུགས་ཀྱིས་འོད་གསལ་ལས་སེམས་དཔའ་གསུམ་གྱི་བདག་ཉིད་་་
ཅན་གྱི་སྐུ་སྔར་བཤད་པའི་མཚན་ཉིད་དང་ལྡན་པར་བཞེངས་ཏེ། དཀྱིལ་
འཁོར་པ་ཐམས་ཅད་ཀྱིས་མཐོང་བར་གྱུར་ཏོ།
།འདི་ནི་བསྐུལ་བས་བསླང་
བའི་དེ་ཉིད་དེ། ཞིང་གཞན་དུ་སྐལ་བ་དང་ལྡན་པ་ལ་སླར་ཡང་སྤྲུལ་པའི་
མཛད་པ་སྟོན་པ་དང་མཐུན་པར་བསྒོམ་པའོ།
།དེ་ནས་རང་ལ་དེ་བཞིན་
གཤེགས་པ་ཐམས་( ༢༣ན)ཅད་ཀྱིས་མགྲིན་གཅིག་ཏུ་རིགས་ལྔའི་ཡོན་ཏན་གྱི་་
སྒོ་ནས། མི་བསྐྱོད་རྡོ་རྗེ་ཡེ་ཤེས་ཆེ། །རྡོ་རྗེ་དབྱིངས་ནི་མཁས་པ་ཆེ། །རྡོ་རྗེ་
གསུམ་མཆོག་དཀྱིལ་འཁོར་གསུམ། །གསང་བའི་དབྱངས་ལ་ཕྱག་འཚལ་ལོ། །
རྣམ་པར་སྣང་མཛད་དག་པ་ཆེ། །རྡོ་རྗེ་ཞི་བ་དགའ་བ་ཆེ། །རང་བཞིན་འོད་
གསལ་མཆོག་གི་མཆོག །སྟོན་པ་རྡོ་རྗེ་ཕྱག་འཚལ་ལོ། །རིན་ཆེན་རྒྱལ་པོ་རབ་
ཏུ་ཟབ། །རྡོ་རྗེ་མཁའ་འདྲ་དྲི་མ་མེད། །རང་བཞིན་དག་པ་གོས་པ་མེད། །རྡོ་
- 554-

དཔལ་གསང་བ་འདུས་པའི་སྒྲུབ་ཐབས་རྣལ་འབྱོར་དག་པའི་རིམ་པ།
རྗེ་སྐུ་ལ་ཕྱག་འཚལ་ལོ། །རྡོ་རྗེ་དཔག་མེད་རྒྱལ་པོ་ཆེ། །མི་རྟོག་ནམ་མཁའ་རྡོ་
རྗེ་འཛིན། །འདོད་ཆགས་ཕ་རོལ་ཕྱིན་པ་བརྙེས། །རྡོ་རྗེ་གསུང་ལ་ཕྱག་འཚལ་
ལོ། །དོན་ཡོད་རྡོ་རྗེ་རྫོགས་སངས་རྒྱས། །བསམ་པ་ཐམས་ཅད་རྫོགས་མཛད་
པ། །དག་པ་ངོ་བོ་ཉིད་ལས་བྱུང༌། །རྡོ་རྗེ་སེམས་དཔའ་ཕྱག་འཚལ་ལོ། །ཞེས་
པས་བསྟོད་པར་བསྒོམ་མོ། །དེ་ནས་མཆོད་པ་རྣམས་བགེགས་མཐར་བྱེད་ཀྱི་
སྔགས་ཀྱིས་བསང་བ་དང་། སྟོང་པར་སྦྱང་བ་དང་། བསྐྱེད་པ་དང་། བྱིན་
གྱིས་བརླབས་པ་བྱས་ལ། སྔར་བཤད་པ་ལྟར་ཉེར་སྤྱོད་ལྔ་དང་། འདོད་ཡོན་
ལྔའི་མཆོད་པ་བྱ་བ་ནི་ཕྱི་མཆོད་དོ། །བདུད་རྩི་རིལ་བུ་བཏབ་པའི་ཆང་འོག་
ནས་འཆད་པ་ལྟར་བྱིན་གྱིས་བརླབས། ལྷ་རྣམས་ཀྱི་ལྗགས་ཧཱུཾ་ལས་བྱུང་བའི་
རྡོ་རྗེ་རྩེ་ལྔ་པར་བསམས་ལ། ཐོག་མར་དངོས་དང་བརྒྱུད་པའི་བླ་མ་རྣམས་ཀྱི་
མཚན་གྱི་མཐར་འབྲུ་གསུམ་བཏགས་ལ་དབུལ། དེ་ནས་ལྷ་རྣམས་ཀྱི་སྔགས་
ཀྱི་མཐར་འབྲུ་གསུམ་བཏགས་ལ་དབུལ། དེ་བཞིན་དུ་ཕྱོགས་སྐྱོང་ལ་སོགས་
པ་ལ་ཡང་ཕུལ་བས་ཟག་པ་མེད་པའི་བདེ་བས་( ༢༣བ) ཚིམ་པར་བསམ་པ་ནི་
ནང་མཆོད་དོ། །དེ་ནི་མི་བསྐྱོད་པའི་རྣལ་འབྱོར་པའི་དབང་དུ་བྱས་ཀྱི།
རིགས་གཞན་གྱི་རྣལ་འབྱོར་པས་ལྕེ་བྱིན་གྱིས་བརླབས་པ་ལ་ཡང་དེའི་རིགས་
པ་སྦྱར་རོ། །དེ་ནས་རིག་མ་དང་སྙོམས་པར་ཞུགས་པས་མཆོག་ཏུ་དགའ་བའི་
ཉིད་དོ།
བདེ་བ་ཉམས་སུ་མྱོང་བར་བསམ་པ་ནི་གསང་མཆོད་དེ། མཆོད་བསྟོད་ཀྱི་དེ་
།དེ་ནས་ཐུགས་ཀའི་ས་བོན་གྱི་འོད་ཟེར་གྱིས་འཁོར་གྱི་ལྷ་རྣམས་
སྤྱན་དྲངས་ཏེ། རང་གི་ལུས་ཀྱི་དཀྱིལ་འཁོར་ལ་གཞུག་ཅིང་། གཞལ་ཡས་
ཁང་ཡང་བསྡུ་ལ་རང་ཡབ་ཡུམ་གཅིག་པུ་གནས་པར་བསམ་མོ། ། །ཡབ་ཡུམ་
གཉིས་སྙོམས་པར་ཞུགས་པའི་སྦྱོར་མཚམས་ནས་བྱང་ཆུབ་ཀྱི་སེམས་ཀྱི་འོད་་
ཟེར་འཕྲོས་པས། སེམས་ཅན་ཐམས་ཅད་ལ་དབང་བསྐུར་སྒྲིབ་པ་སྦྱངས་ནས་
ཧཱུཾ་ཡིག་ཏུ་གྱུར། དེས་ནམ་མཁའི་ཁམས་གང་བ་ཡོངས་སུ་གྱུར་པ་ལས་རྡོ་རྗེ་
- 555-

རྗེ་ཙོང་ཁ་པ་ཆེན་པོའི་གསུང་འབུམ།
འཆང་དུ་བསམས་ཏེ། རང་གི་འོད་ཟེར་གྱིས་དྲངས་ནས་རང་ལ་གཞུག་སྟེ།
ཉེ་བར་བསྡུ་བའི་དེ་ཉིད་དོ། །ཐུན་གཤམ་དུ་གཏོར་མའི་ཆོ་ག་ནི། གཏོར་མ་
གཉིས་བགེགས་མཐར་བྱེད་ཀྱིས་བསང་། ཤཱུ་ནྱ་ཏཱས་སྦྱང་། སྟོང་པའི་ངང་
ལས་ཧཱུཾ་ཡཾ་ཧཱུཾ་ལས་རླུང་གི་དཀྱིལ་འཁོར་ལྗང་སྔོན་ཟླ་གམ་ངོས་གཉིས་སུ་རྡོ་རྗེ་
གཉིས་ཀྱིས་བརྒྱན་པ། དེའི་སྟེང་དུ་ཧཱུཾ་རཾ་ཧཱུཾ་ལས་བྱུང་བའི་མེའི་དཀྱིལ་འཁོར་
དམར་པོ་གྲུ་གསུམ་པ། ས་གཉིས་སུ་རྡོ་རྗེ་གཉིས་ཀྱིས་བརྒྱན་པའི་སྟེང་ན།
ཨོཾ་ཨཱཿཧཱུྃ་ལས་བྱུང་བའི་མི་མགོའི་སྒྱེད་བུ་གསུམ་གྱི་སྟེང་དུ། ཨཱཿལས་བྱུང་བའི་
ཐོད་པ་ཕྱི་དཀར་ལ་ནང་དམར་བའི་ནང་དུ། ཨཱཿལས་བྱུང་བའི་པདྨ་དམར་
པོ་འདབ་མ་བརྒྱད་( ༢ ༤ན)པ་ཨཱཿས་མཚན་པ། དེ་ནས་རྫས་རྣམས་ལྟེ་བ་དང་
ཤར་ལ་སོགས་པའི་ཕྱོགས་བཞིར་རིམ་པ་བཞིན། ཧཱུཾ་བྃ་ཡཱཾ་ཛཾ་ཁཾ་ལས། མི་
དང་གླང་པོ་ཆེ་དང་རྟ་དང་བ་ལང་དང་ཁྱིའི་ཤ་རྣམས་ཡི་གེ་དེ་ལྔས་མཚན་་་་་
པ། སླར་ཡང་དབུས་དང་ཕྱོགས་བཞིར་ཡི་གེ་དེ་ལྔ་ལས་བྱུང་བའི་དྲི་ཆུ་དྲི་
ཆེན་རཀྟ་བྱང་སེམས་དཀར་པོ་ཤ་ཆེན་ལ་དེ་དག་དང་། ཨོཾ་ཡིག་གིས་མཚན་
པ་བསམ་སྟེ། ཤ་ལྔ་གཤེགས་པར་འཇོག་ཚུལ་ནི་སྒྲོན་གསལ་དང་། བདུད་རྩི་
ལྔ་གཤེགས་མར་འཇོག་ཚུལ་ནི་བཤད་རྒྱུད་རྡོ་རྗེ་ཕྲེང་བ་ལས་
ས་གསུངས་སོ། །
དེ་དག་གི་སྟེང་གི་བར་སྣང་ལ་ཉི་མའི་སྟེང་དུ་ཧཱུཾ་ཡིག་ལས་སྐྱེས་པའི་རྡོ་རྗེ་་་་་་
དཀར་པོ་རྩེ་ལྔ་པ་ཧཱུཾ་གིས་མཚན་པ། དེ་ལས་འོད་འཕྲོས་པས་རླུང་གཡོས་མེ་
སྦར་ཐོད་པའི་རྫས་རྣམས་བསྐོལ་བའི་ནང་དུ། རྡོ་རྗེ་ཉི་གདན་དང་བཅས་པ་
ལྷུང་ནས་དཀྲུགས་པས། རྡོ་རྗེ་དང་རྫས་རྣམས་རོ་མཉམ་དུ་གྱུར་པས། དྲི་མ་
ཐམས་ཅད་སྦྱངས་ནས་ཤེལ་ལྟར་གྱུར་པར་བསམ། པདྨ་ཨཱཿདང་བཅས་པ་ཞུ་
བས་ཉི་མ་ལྟར་འབར་བའི་འོད་ཀྱིས་ཡེ་ཤེས་ཀྱི་བདུད་རྩིའི་ངོ་བོར་རྟོགས་་་་་་
པར་བྱའོ། །ཨོཾ་ཡིག་གི་འོད་ཟེར་ལྕགས་ཀྱུ་ལྟ་བུས་ཕྱོགས་བཅུའི་དེ་བཞིན་
གཤེགས་པ་ཐམས་ཅད་ཀྱི་ཡེ་ཤེས་ཀྱི་བདུད་རྩི་བཀུག་ནས་བསྣན་པས་མང་་་་
- 556-

དཔལ་གསང་བ་འདུས་པའི་སྒྲུབ་ཐབས་རྣལ་འབྱོར་དག་པའི་རིམ་པ།
པོར་སྦར་ཞིང་སྤེལ་བར་བསམས་ལ། ཨོཾ་ཨཱཿཧཱུྃ་ལན་བདུན་བརྗོད་པས་བྱིན་
གྱིས་བརླབ་བོ། །དེ་ནས་རང་གི་ཐུགས་ཀའི་ས་བོན་གྱི་འོད་ཟེར་གྱིས་ཁྲོ་
བོ་བཅུ་དང་བཅས་པའི་བསྲུང་བའི་འཁོར་ལོ་རྩིབས་བཅུ་པའི་ལྟེ་བའི་ནང་་་་་
དུ། འདུས་པའི་( ༢༤བ) དཀྱིལ་འཁོར་རྟེན་དང་བརྟེན་པར་བཅས་པ་དང་།
བསྲུང་འཁོར་གྱི་ཕྱི་རོལ་ཏུ་ཕྱོགས་སྐྱོང་བཅོ་ལྔ་འཁོར་དང་བཅས་པ་དང་། ཀླུ་
རྣམས་དང་སེམས་ཅན་ཐམས་ཅད་བཀུག་པར་བསམས་ལ།
དཀྱིལ་འཁོར་
པའི་ལྷ་རྣམས་གསལ་གདབ། ཕྱོགས་སྐྱོང་གསལ་གདབ་པ་ནི། ཕྱིའི་ཤར་དུ་རྡོ་
རྗེ་མཚོན་ཆ་སེར་པོ་མིག་སྟོང་པ་ས་སྲུང་དཀར་པོ་ལ་ཞོན་པ་རྡོ་རྗེ་འཛིན་པ།
དེའི་གཡས་སུ་སྒྱུ་མ་རྡོ་རྗེ་ནག་པོ་ནམ་མཁའ་ལྡིང་ལ་ཞོན་པ། གཡས་གཉིས་
འཁོར་ལོ་དང་དབྱུག་ཏོ། གཡོན་གཉིས་དུང་དང་ནོར་བུ་ཀོ་སྟུ་བྷ་ཐོགས་པ།
མེར་རྡོ་རྗེ་མེ་དམར་པོ་སྨིན་མ་དང་རལ་བའི་ཐོད་དང་སྨ་ར་འབར་ཞིང་
འཁྲུག་པ་ཤིན་ཏུ་ཚོ་བ་ར་ལ་ཞོན་པ། གཡས་གཉིས་སྐྱབས་སྦྱིན་དང་བགྲང་
ཕྲེང་། གཡོན་གཉིས་རིལ་བ་དང་དབྱུ་གུ་འཛིན་པ། ལྷོར་རྡོ་རྗེ་དུས་ནག་པོ་མ་
ཧེའི་གདན་ལ་གཡས་བརྐྱང་གིས་བཞུགས་པ། སྐྲ་གྱེན་དུ་འབར་ཞིང་ཁྲོས་པ།
གཡས་དབྱུག་པ་དང་གཡོན་སྡིགས་མཛུབ་མཛད་པ། ལྷོ་ནུབ་ཏུ་རྡོ་རྗེ་གཏུན་
ཤིང་ནག་པོ་རོ་ལ་གནས་པ་གཅེར་བུ་མི་རུས་ཀྱིས་བརྒྱན་ཅིང་མཆེ་བ་
གཙིགས་པ། གཡས་གྲི་གུག་དང་གཡོན་ཐོད་པ་འཛིན་པ། ནུབ་ཏུ་རྡོ་རྗེ་ཀླུ་
དཀར་པོ་གདེངས་ཀ་བདུན་དང་ལྡན་པ་སྦྲུལ་ཞགས་འཛིན་པ། ནུབ་བྱང་དུ་
རྡོ་རྗེ་རླུང་ལྗང་ཁུ་ཨེ་ཎ་ཡ་སེར་པོ་ལ་གནས་པ་རླུང་རས་འཛིན་པ། བྱང་དུ་
རྡོ་རྗེ་འཇིགས་བྱེད་སེར་པོ་མི་ལ་གནས་ཤིང་སྦོམ་པ།
གཡས་ནེའུ་ལེ་དང་
གཡོན་བི་ཛ་པུ་ར་འཛིན་པ། དེའི་གཡས་སུ་རྡོ་རྗེ་སྣ་རིངས་དཀར་པོ་གླང་པོ་
ཆེའི་གདོང་པ་ཅན་བྱི་བ་ལ་གནས་པ། གཡས་གཉིས་ལ་ཕུག་དང་དབྱུག་པ་
གཡོན་གཉིས་ལ་དུ་དང་ཕྲེང་བ་འཛིན་པ། བྱང་ཤར་དུ་རྡོ་རྗེ་( ༢༥ན) ཁྲོ་བོ་
-557-

རྗེ་ཙོང་ཁ་པ་ཆེན་པོའི་གསུང་འབུམ།
དཀར་པོ་ཁྱུ་མཆོག་ལ་གནས་པ། རལ་བའི་ཐོར་ཚུགས་དང་རུས་པའི་རྒྱན་
དང་ལྡན་པ། གཡས་རྩེ་གསུམ་པས་མཚན་པའི་ཁ་ཊཱཾ་ག་དང༌། གཡོན་ཅང་
ཏེའུ་འཛིན་པ། དབང་ལྡན་དང་ཉེ་དབང་གི་བར་དུ་རྡོ་རྗེ་འཁྱིལ་བ་དམར་པོ་
ཤིང་རྟ་ལ་གནས་པ་བཟོད་པར་དཀའ་བའི་འོད་ཟེར་ཅན་པདྨ་འཛིན་པ། རྡོ་
རྗེ་འོད་དཀར་པོ་འཁོར་ལོ་ལ་གནས་པ་གཡས་ཀུ་མུ་ཏ་དང་གཡོན་བགྲང་་་་་
ཕྲེང་འཛིན་པ། མི་སྨྲ་རྡོ་རྗེ་སེར་པོ་ངང་པ་ལ་གནས་པ་གཡས་པདྨ་དང་
སྐྱབས་སྦྱིན། གཡོན་གཉིས་བགྲང་ཕྲེང་དང་དབྱིག་པ་འཛིན་པ། ཆུ་ལྷ་དང་
བདེན་བྲལ་གཉིས་ཀྱི་བར་དུ་ཐགས་བཟང་རིས་ནག་པོ་ཤིང་རྟ་ལ་གནས་པ་་་
རལ་གྲི་འཛིན་པ། སའི་ལྷ་མོ་སེར་མོ་པདྨ་ལ་གནས་པ་པདྨ་འཛིན་པ། དབང་
པོ་ལ་སོགས་པ་འཇིག་རྟེན་པ་ཐམས་ཅད
ས་ཅད་སྐད་
་་ཅིག་གིས་འོད་གསལ་དུ་་
བཅུག་པ་ལས། འདུས་པའི་ལྷ་ཤེས་རབ་མ་དང་བཅས་པའི་སྐུར་བཞེངས་
པར་བསམས་ལ། ཨོཾ་ཨཱཿཧྲཱིཿདྷཱིཿཔྲ་ཝ༌ར༌སད༌ཀ༌རཾ༌ཨཎྷཾ་པྲ་ཏཱིཙྪ་ཧཱུཾ་སཱཧཱ། ཞེས་པས་
མཆོད་ཡོན། ཨཉྙཾ་གྱི་གནས་སུ་པཱཏྱཾ་ཞབས་བསིལ་དང༌། ཨཱཉྩ་མ་ཎཾ་གྱིས་ཞལ་
བསིལ་དང་། ཀྵ་ཎཾ་བཅུག་ལ་བསང་གཏོར་དབུལ་ལ། རྡོ་རྗེ་གསོར་དྲིལ་བུ་
དཀྲོལ་ཞིང་། སྟོང་ཉིད་སྙིང་རྗེ་དབྱེར་མེད་པའི་བྱང་ཆུབ་ཀྱི་སེམས་སུ་ལྷག་
པར་མོས་བཞིན་པས་འཁོར་གསུམ་ཡོངས་སུ་དག་པས་གཏོར་མ། ཨོཾ་ཨཱཿབཛྲ་
དྷིཀ་ཧཱུཾ། ཛི་ན་ཛི་ཀ་ཨོཾ། རནྟ་དྷིཀ་སྭཱ། ཨཱ་རོ་ལི་ཀ་ཨཱཿ། པྲ་ཛྙཱ་དྷིཀ་ཧཱ། མོ་ཧ་ར་
ཏི་ལཾ། དྭེ་ཥ་ར་ཏི་མཱཾ །རཱ་ག་ར་ཏི་པཾ། བཛྲ་ར་ཏི་ཏཱཾ། རཱུ་པ་བཛྲ་ཛཿ། ཤཔྟ་བཛྲ་
ཧཱུཾ། གྷཎྷཾ་བཛྲ་བཾ། ར་ས་བཛྲ་ཧོ། སྤརྴ་བཛྲ་ཁཾ། མཻ་ཏྲི་མཻ། ཀྵི་ཏི་( ༢༥བ) གརྦྷ་ཐྲི།
བཛྲ་པཱ་ཎི་ཨོྃ། ཁ་གརྦྷ་ཨོཾ། ལོ་ཀེ་ཤྭ་ར་ཨོཾ། མཉྫུ་ཤྲཱི་ཧཱུཾ། སརྦ་ནི་པ་ར་ཎ་བི་སྐི་བི་
ནི་ༀ། ས་མནྟ་བྷ་དྲ་སཾ། ཡ་མནྟ་ཀྲི་ཏ་ཧཱུཾ། པྲཛྙཱ་ན་ཏ་ཀྲི་ཧཱུཾ། པདྨནྟ་ཀྲི་ཏ་ཧཱུཾ།
བིཀྵུནྟ་ཀྲི་ཏ་ཧཱུཾ། ཨ་ཙ་ལ་ཧཱུཾ། ཊཀྐི་རཱ་ཛཱ་ཧཱུཾ། ནཱི་ལ་དཎྜ་ཧཱུྃ། ཨུཥྞི་ཥ་ཙཀྲ་ཝརྟི་
ཧཱུཾ། ཀུམྦྷ་རཱ་ཛཱ་ཧཱུཾ། སརྦ་དུཥྚ་ན་ས་མ་ཡ་མུ་ཏྲ་པྲ་བྷཾ་ཛ་མ་མ་ཤནྟཾ་རཀྵ་ཙ་ཀུ་ར་
- 558-

དཔལ་གསང་བ་འདུས་པའི་སྒྲུབ་ཐབས་རྣལ་འབྱོར་དག་པའི་རིམ་པ །
།འཇིག་རྟེན་ཁམས་
མས་རྣམས་ནམ་
སྭཱ་ཧཱ། ཞེས་པས་ལྷ་སོ་གཉིས་ལ་དབུལ་ལོ། །དེ་ནས་རྡོ་རྗེ་གསོར་བ་ལ་སོགས་
པ་སྔར་བཞིན་བྱ་ཞིང་། ཕྱོགས་སྐྱོང་འཁོར་དང་བཅས་པ་ལ། །ཨོཾ་ཨཱཿ དུས་
གསུམ་སྐྱེས་པ་ཀུན་དང་ཕྱོགས་བཅུ་ཡི།
མཁའི་མཐའ་ཀླས་པ། །རྒྱ་མཚོ་སྤྲིན་གྱི་བཀོད་པ་རབ་འབྱམས་ཀྱི། །ཤིན་ཏུ་ཕྲ་
བའི་རྡུལ་སྐྱེས་དཀྱིལ་འཁོར་ནི། །ཕན་ཚུན་གཅིག་གི་ནང་དུ་གཅིག་སོན་པ། །
སྙོམས་པར་འཇུག་པ་ཀུན་ཏུ་གནས་པ་ཡི། །ཆོས་ཀྱི་དབྱིངས་སུ་ཡང་དག་པར་
འདུ་ཞིང་། །ནམ་མཁའི་ཁམས་ཀྱི་ཡོངས་སུ་མཐར་ཐུག་པའི། །དུས་གསུམ་
སྐྱེས་པ་ཀུན་དང་ཕྱོགས་བཅུ་ཡི། །འཇིག་རྟེན་ཁམས་རྣམས་མཐའ་ཡས་སྤྲིན་
བཀོད་པ། །ནམ་མཁའ་རབ་འབྱམས་མཉམ་དང་འཇིག་རྟེན་སྐྱོང་། ཀུན་དང་
སེམས་ཅ
!་ཅན་ཀུན་ཡང་འདི་ལྟ་སྟེ། །རྡོ་རྗེ་མཚོན་ཆ་སྒྱུ་མ་རྡོ་རྗེ་དང༌། །རྡོ་རྗེ་མེ་
དང་རྡོ་རྗེ་དུས་དང་ནི། །རྡོ་རྗེ་གཏུན་ཤིང་རྡོ་རྗེ་ཀླུ་དག་དང༌། །རྡོ་རྗེ་རླུང་
དང་རྡོ་རྗེ་འཇིགས་བྱེད་དང༌། །རྡོ་རྗེ་སྣ་རིངས་རྡོ་རྗེ་ཁྲོ་བོ་དང༌། །རྡོ་རྗེ་
འཁྱིལ་བ་རྡོ་རྗེ་འོད་དང་ནི། །མི་སྨྲ་རྡོ་རྗེ་དང་ནི་ཐགས་བཟང་རིས། །ས་ཡི་ལྷ་
མོ་འཁོར་དང་བཅས་པ་ལ། །མེ་ཏོག་དག་དང་བ